b'\n_START_ARTICLE_\nTrihurioza\n_START_SECTION_\nVzrok\n_START_PARAGRAPH_\nBolezen se po navadi \xc5\xa1iri s hrano ali vodo, ki vsebuje jajc teh \xc4\x8drvov. Do tega lahko pride, \xc4\x8de se oku\xc5\xbeene zelenjave ne o\xc4\x8disti ali v celoti prekuha. Pogosto je ta jajca najti v tleh na obmo\xc4\x8djih, kjer ljudje na odprtem opravljajo potrebo in kjer se neobdelano \xc4\x8dlove\xc5\xa1ko blato uporablja kot gnojilo.  Ta jajca izvirajo iz blata oku\xc5\xbeenih ljudi. Majhni otroci se na taki zemlji igrajo in se zlahka oku\xc5\xbeijo, ko segajo z rokami v usta. \xc4\x8crvi \xc5\xbeivijo v debelem \xc4\x8drevesu in so pribli\xc5\xbeno \xc5\xa1tiri centimetre dolgi. Glisto trihuris je mogo\xc4\x8de dokazati pod mikroskopom na osnovi jaj\xc4\x8dec v stolici. Jaj\xc4\x8deca imajo sod\xc4\x8dasto obliko.\n_START_SECTION_\nPrepre\xc4\x8devanje in zdravljenje\n_START_PARAGRAPH_\nOku\xc5\xbeba se prepre\xc4\x8duje s pravilno kuho hrane in z umivanjem rok pred kuhanjem. Poleg tega pomaga izbolj\xc5\xa1anje sanitarij, kot so delujo\xc4\x8da in \xc4\x8dista strani\xc5\xa1\xc4\x8da in dostop do \xc4\x8diste vode. Na obmo\xc4\x8djih, kjer so oku\xc5\xbebe pogoste, se pogosto zdravi cele skupine ljudi, in to vse naenkrat in na redni osnovi. Zdravi se s trodnevnim jemanjem zdravil: albendazola, Mebendazola ali ivermektina. Ljudje so po zdravljenju pogosto ponovno oku\xc5\xbeijo.\n_START_SECTION_\nEpidemiologija\n_START_PARAGRAPH_\nOku\xc5\xbeba z glisto Trihuris prizadene okoli 600 do 800 milijonov ljudi po vsem svetu.  Najbolj pogosta je v tropskih dr\xc5\xbeavah. V dr\xc5\xbeavah v razvoju, imajo z glisto Trihuris oku\xc5\xbeeni tudi druge vrste glistavosti, kot sta oku\xc5\xbeba s trakuljo in askariaza. Vse te bolezni imajo v \xc5\xa1tevilnih dr\xc5\xbeavah velik vpliv na gospodarstvo. Cepivo proti bolezni je v razvoju. Trihuriaza je razvr\xc5\xa1\xc4\x8dena med zapostavljene tropske bolezni.'